wickkiey/tamil-wikipedia-markdown huggingface dataset:
# எலந்தகொட்டப்பட்டி


**எலந்தகொட்டப்பட்டி** (*Elandaikuttapatty*) என்பது இந்தியாவின், தமிழ்நாடு மாநிலத்திலுள்ள பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636905. இது பட்டுகோணாம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், பாப்பிரெட்டிப்பட்டியில் இருந்து 8 கிலோ மீட்டர் தொலைவிலும் உள்ளது. மேலும்  
இவ்வூரானது கடல்மட்டத்தில் இருந்து சராசரியாக 300 மீட்டர் உயரத்தில் இருக்கிறது. இவ்வூரின் அமைவிடம் 11°50'50.5"N 78°22'33.2"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 207 குடும்பங்களும் 823 மக்களும் வாழ்கின்றனா். இதில் 401 ஆண்கள் 422 பெண்கள் ஆவா். இங்கு அரசின் ஊராட்சி ஒன்றிய தொடக்கப்பள்ளி உள்ளது.  

## மேற்கோள்
# அர்போரம் பூங்கா

**அர்போரம் பூங்கா** (Arboretum Park) என்பது அமெரிக்காவில் உள்ள ஒரு சிறிய தாவரவியல் பூங்கா ஆகும். இப்பூங்கா அமெரிக்காவின், ஐடஹோ,  312E , ஈகிள்ஸ் தெரு என்ற இடத்தில் உள்ளது. இங்கு 37 வகையான மரங்கள், பல வகை ரோஜாக்கள், பல்லாண்டுத் தாவரங்கள், உள்ளூர் தாவரங்கள், நிலப்போர்வை தாவரங்கள், ஆகியவற்றைக் கொண்ட ஒரு சிறிய பூங்கா ஆகும். இங்கு அனைத்து தாவரங்களின்  அறிவியல் மற்றும் பொதுவான பெயர்கள் குறிக்கப்பட்டுள்ளன.
# குருசடி புனித அந்தோனியார் ஆலயம்

**குருசடி புனித அந்தோனியார் ஆலயம்** (*Kurusady St. Antony's Church*) 400 ஆண்டுகள் பழமை வாய்ந்த புனித அந்தோனியார் ஆலயம் ஆகும். இது இந்தியாவின் தென்கோடி முனையில் நாகர்கோவிலுக்கு அருகில் உள்ளது. ஒரு இந்து நாடார் சிலுவை பொறிக்கப்பட்ட ஒரு கல்லைக் கண்டெடுத்ததாகவும், அவர் கனவில் ஒரு ஆலயம் கட்ட ஒளிவழியில் கட்டளையிடப்பட்டதாகவும் கூறப்படுகிறது. எளிய முறையில் இதன் வழிபாடு தொடங்கியது. அந்த இடம் குருசடி என்று அழைக்கப்பட்டது. குருசு என்பது சிலுவை என்று பொருள். 21 ஆண்டுகளுக்குப் பிறகு, ஒரு புதிய தேவாலயம் 1911 இல் கட்டப்பட்டது.  

## மேற்காேள்கள்
-
# புரட்சிவ முகர்ஜி

**புரொடீஷா முகர்ஜி** (Protiva Mukherjee, 1934-2013) என்பவர் இந்திய சோசலிஸ்ட் யூனிட்டி மையத்தைச் (கம்யூனிஸ்ட்) சேர்ந்த இந்திய அரசியல்வாதி ஆவார்.  

முகர்ஜி 1934 இல் பிர்பூம் மாவட்டத்தில் ஒரு நடுத்தர வர்க்க குடும்பத்தில்  பிறந்தார். எஸ்.யூ.சி.ஐ.யுடன் சேர்ந்த பிறகு, அவர் மாவட்டத்தில் உள்ள விவசாயிகளை ஒழுங்கமைக்கும் வேலையில் தீவிரமாக செயல்பட்டார். 1967 ஆம் ஆண்டு மேற்கு வங்க சட்டமன்றத் தேர்தலில் சூரி தொகுதியில் மீண்டும் போட்டியிட்டு, 14,828 வாக்குகளுடன் (36.34%) இரண்டாம் இடத்தைப் பிடித்தார். 1968 ஆம் ஆண்டு வரை அவர் சூரி சூர்பியிலுள்ள பிர்ப்பும் மாவட்ட மத்திய கூட்டுறவு வங்கி ஊழியர் ஊழியர் சங்கத்தின் தலைவராக பணியாற்றினார்.  

1969 மற்றும் 1971 தேர்தல்களில் சூரி தொகுதியில் இருந்து மேற்கு வங்க சட்டமன்றத்திற்கு தேர்ந்தெடுக்கப்பட்டார். மேற்கு வங்க சட்டமன்றத் தேர்தலில், 1969 இல் அவர் 27,517 வாக்குகள் (57.40%) பெற்றார். 1969 இல் உருவான மேற்கு வங்க மாநிலத்தின் இரண்டாவது ஐக்கிய முன்னணி அரசாங்கத்தில் சாலை மற்றும் சாலை மேம்பாட்டுத்துறை அமைச்சராக பதவி வகித்தார். அந்த நேரத்தில் மேற்கு வங்க மாநிலத்தில் ஒரே பெண் அமைச்சராக இவர் இருந்தார். 1971 மேற்கு வங்க சட்டமன்றத் தேர்தலில், அவர் 12,060 வாக்குகளைப் பெற்று (சூரிக்கு 34.54% வாக்குகள்), சி.பி.ஐ (எம்), பங்களா காங்கிரஸ் மற்றும் காங்கிரஸ் (இந்திரா) வேட்பாளர்களை தோற்கடித்தார். தேர்தல்களின் போது வன்முறை நிறைந்த சூழலில் முகர்ஜி தனித்துவமான உள்ளூர் அரசியல் தலைவராக இருந்தார், அவர் எங்கும் பின்வாங்கிச் செல்லவில்லை.  

1972 ஆம் ஆண்டு மேற்கு வங்க சட்டமன்ற தேர்தலில் சூரி தொகுதியில் காங்கிரஸ் வேட்பாளரால் தோற்கடிக்கப்பட்டார். அவருக்கு 20,894 வாக்குகள் (44.01%) கிடைத்தன. 1977 ஆம் ஆண்டு மேற்கு வங்க சட்டமன்ற தேர்தலில் சூரி தொகுதியில் மீண்டும் போட்டியிட்டார். காங்கிரஸ் (ஐ) மற்றும் சிபிஐ (எம்) வேட்பாளர்களுக்கு அடுத்து மூன்றாவது இடத்தைப் பிடித்தார். அவருக்கு 9,880 வாக்குகள் (19.50%) கிடைத்தன.  

2013 இல் முகர்ஜி இறந்தார்.
# கோலார் ஆறு (மத்தியப் பிரதேசம்)


**கோலார் ஆறு** (*Kolar River*) என்பது நர்மதா ஆற்றின் வலது கரையில் அமைந்த துணை ஆறாகும். இது 101 கி.மீ. நீளம் கொண்டது. இதன் முழு பகுதியும் மத்தியப் பிரதேசத்தில் உள்ளது.  

## ஆற்றுப் படுகை
கோலார் ஆறானது செஹோர் மாவட்டத்தின் விந்திய மலைத்தொடரில் இந்த ஆறு மத்தியப் பிரதேசத்தின், ராய்சேன் மாவட்டத்தில் நஸ்ருல்லாஹஞ்ச் அருகே நர்மதையை நோக்கி தெற்கே செல்கிறது. இதன் மொத்த வடிகால் பகுதி 1,347&nbsp;km<sup>2</sup> ஆகும். இது இரண்டு மாவட்டங்களிலும் பரந்து விரிந்துள்ளது.
# வரி பொத்தகம்


**வரி பொத்தகம்** என்பது சோழர் காலத்தில் வரிவிதிப்பு நடைமுறைகளை எழுதி தொகுத்த ஓலைச் சுவடிகளை குறிப்பிடுவது ஆகும் எழுதித் தொகுத்தனர்.  
இராஜராஜ சோழன் காலத்தில் (கி.பி.1001) வரி விதிப்புக்கான கணக்கெடுப்புப் பணி சேனாதிபதி குரவன் என்பவரால் மேற்கொள்ளப்பட்டது. பெண்கள் “சிறுபாடு” என்னும் சிறுசேமிப்பு பழக்கத்தை மேற்கொண்டிருந்தனர்.
# குழந்தைக்குப் பெயர் வைத்தல்

குழந்தை பிறந்து குறிப்பிட்ட நாட்களுக்குள் அந்தக் **குழந்தைக்குப் பெயர் வைத்தல்** (Naming ceremony) என்னும் வழக்கம் பல சமூகவ்களில் இருந்து வருகிறது. இந்து சமயத்திலுள்ள சில சாதியினர் தங்கள் குல தெய்வப் பெயரை முதலில் குழந்தைக்கு வைக்கின்றனர். சில சாதியினர் தங்கள் குழந்தைகளில் ஆண் குழந்தையாக இருந்தால் தங்கள் தந்தை பெயர், பெண் குழந்தையாக இருந்தால் தங்கள் தாயின் பெயர் போன்று தங்கள் மூதாதையினரின் பெயரை வைக்கின்ற வழக்கத்தைக் கடைப்பிடிக்கின்றனர். நட்சத்திரங்களுக்கு ஏற்ற எழுத்துக கொணட பெயாகளையும் சுட்டுவது வழக்கம் உள்ளது. சில குடும்பத்தில் தமிழ் பற்றுதலின் காரணமாக தமிழ்ப் பெயர் வைக்கும் வழக்கமும் உள்ளது. சிலர் தாங்கள் சார்ந்துள்ள அரசியல் கட்சித் தலைவர்கள் அல்லது தாங்கள் விரும்பும் திரைப்படத் துறையினர் பெயர்களை வைக்கின்றனர். தற்போது நாகரீகமாகப் பெயர் வைக்க வேண்டும் என்கிற எண்ணம் மேலோங்கியுள்ளது. இதனால், தற்போது எந்தப் பொருளுமில்லாமல் புதியதாக பெயர்கள் உருவாக்கப்பட்டு வைக்கப்படுகின்றன. இந்தப் பெயர் வைக்கும் நிகழ்வு சமயம், சாதி, இடம் மற்றும் விருப்பம் போன்ற சில பிரிவுகளின் கீழ் வேறுபடுகிறது.  

எத்தியோப்பியாவில் “அபாபெச்“ (மலர்) என்று பெண்களுக்குப் பெயரிடுகிறார்கள். பர்மியர்கள் குழந்தை பிறந்த சில மணிநேரத்திற்குள், தங்கள் குடும்ப ஜோதிடரைக் கொண்டு பெயர் சூட்டுவர். வங்காளிகள் இரண்டு பெயர்களைத் தேர்வு இரண்டு நெய்விளக்கின் அடியில் வைத்து, எது அதிக நேரம் எரிகிறதோ அந்த விளக்கின் அடியில் உள்ள பெயரைச் சூட்டிவிடுவர் . மலேயக்கார்கள் ஏழு துணிகளை ஒன்றின் கீழ் ஒன்றாக அடுக்கி, பிறந்த குழந்தையை அதில்படுக்க வைத்து, ஒவ்வொருநாள் ஒவ்வொரு துணியாக எடுத்து ஏழாவது நாள் மொட்டையடித்து பெயர் சூட்டிவிடுவர். “கானா“ நாட்டில் குழந்தை பிறந்த எட்டாவது நாள், பொழுது புலருமுன்னே பெயர் சூட்டி விடுவர். அமெரிக்கச் சிவப்பிந்தியாகள் குழந்தை பிறந்த்தும், குழந்தையின் தந்தை எந்தப் பொருளைப் பார்கின்றாரோ அந்தப் பொருளின் பெயரைச் சூட்டிவிடுவர். ஆப்பரிக்க பழங்குடிகள் பல பெயர்களை வரிசையாக எழுதிக் குழந்தையின் முன் படிப்பார்கள். எந்தப் பெயரைப் படிக்கும்பொழுது குழந்தைப் படிக்கும்போது அழவோ சிரிக்கவோ செய்கிறதோ அந்தப் பெயரைச் சூட்டிவிடுவர்.
# செஞ்சால் ஏரி



**செஞ்சால் ஏரி** (*Senchal Lake*) இது, டார்ஜீலிங் நகரத்திற்குத் தென்கிழக்காக 10 கி.மீ. தொலைவில் செஞ்சால் ஏரி உள்ளது, இந்தியாவின் டார்ஜீலிங் நகரத்திற்குக் குடிதண்ணீர் வழங்கும் முதன்மையான நீர்த்தேக்கமாகும். இந்த நீர்நிலை இரண்டு ஏரிகளால் ஆனதாகும். வட செஞ்சால் ஏரி 1910 இலும் தென் செஞ்சால் ஏரி 1932 இலும் கட்டப்பட்டன. ஏரி 8,160 அடி உயரத்தில் அமைந்துள்ளது. இந்த மலையில் உலகிலேயே மிக உயரமான கோல்ஃப் மைதானங்கள் உள்ளன. செஞ்சால் ஒரு பிடித்த சுற்றுலா மையமாக உள்ளது. செஞ்சாலில் உள்ள ஒரு சுற்றுலா விடுதி, சுற்றுலாப்பயணிகளுக்கு வசதியாக உள்ளது.. இந்த ஏரி செஞ்சால் கானுயிர்க் காப்பிடத்தின் ஒரு பகுதியாகும்.
# டாபெடில்ஸ் -வில்லியம் வேர்ட்ஸ்டுவார்த்


**டாபெடில்ஸ்** (*I wandered Lonely as a Cloud or Daffodils*)என்பது வில்லியம் வேர்ட்ஸ்வொர்த் எழுதிய கவிதை. வேர்ட்ஸ்வெர்ர்த்தும், அவரது தங்கை டோரோத்தியும் ஏப்ரல் மாதம் 15ஆம் நாள் 1802ஆம் ஆண்டு டாபெடில் மலர்கள் பூத்துள்ள படுகையினை கடந்து செல்லும் போது டாபெடில் மலர்களால் ஈர்க்கப்பட்டதால் இந்தக் கவிதை 1804 முதல் 1807ஆம் ஆண்டிற்குள் எழுதப்பட்டது. 1815ஆம் ஆண்டு இதன் மறுபதிப்பு வெளியிடப்பட்டது. 2004ஆம் ஆண்டு இந்தக் கவிதை எழுதிய 200வது ஆண்டு கொண்டாடப்பட்டது. இதில் 15,000 பிரித்தானிய பள்ளிக் குழந்தைகள் கலந்து கொண்டனர். இதில் 4 பகுதிகள் உள்ளன. 24 வரிகனை உள்ளடக்கியுள்ளது. இதில் டாபெடில் மலர்களின் அழுகு, இயற்கையை நேசித்தல், கவிஞரின் டாபெடில் பற்றிய கடந்த கால நினைவுகள் பற்றி அழகுற தரப்பட்டுள்ளது.  

## பின்னணி

இங்கிலாந்தின் ஏரி மாவட்டத்தில் உல்சுவாட்டர் ஏரியின் கிளென்கோய்ன் விரிகுடாவைச் சுற்றி வேர்ட்ஸ்வொர்த்தும், அவரது தங்கை டோரோத்தியுடன் அவர் ஒரு நடைபயணம் மேற்கொண்டபோது இக்கவிதையை எழுதும் எண்ணம் அவருக்குத் தோன்றியது. இங்கிலாந்தின் கிராசுமீர் என்ற இடத்தில் உள்ள ஒரு ஏரியைச் சுற்றி நடந்த பொழுது அதை விளக்கி டோரத்தி ஒரு குறிப்பை எழுதினார். அதை அடிப்படையாகக்கொண்டு 1804ஆம் ஆண்டு வேர்ட்ஸ்வொர்த் இக்கவிதையை எழுதத் தொடங்கினார்.  

## மேற்கோள்
# நிலவியல் அருங்காட்சியகம் (மலேசியா)


**நிலவியல் அருங்காட்சியகம்** (*Geological Museum*, ) மலேசியாவில் பேராக் மாநிலத்தில் ஈப்போ நகரில் அமைந்துள்ள ஓர் அருங்காட்சியகம் ஆகும்.  

### வரலாறு
1955 சூலை மாதத்தில், பேராக்கு முடிக்குரிய இளவரசர் மூன்றாம் இத்ரிசு ஷா என்பரால் அமைக்கப்பட்டது. இந்த அருங்காட்சியகம் 1957 ஆம் ஆண்டில் கட்டி முடித்து திறக்கப்பட்டது. கண்காட்சி இடம் மற்றும் வசூலை அதிகரிப்பதற்கு இந்த அருங்காட்சியகம் மலேசியாவின் ஒன்பதாவது மலேசிய திட்டத்தின் கீழ் விரிவாக புதுப்பிக்கப்பட்டு மேம்படுத்தப்பட்டது. இந்த அருங்காட்சியகம் 343 மீ<sup>2</sup> பரப்பளவில் உள்ளது. இந்த கட்டிடம் ஈப்போவின் கனிம மற்றும் புவி அறிவியல் துறையுடன் ஒரு ஒருங்கிணைந்த பகுதி.  

### பொருட்காட்சிகள்
இந்த அருங்காட்சியகம், அருங்காட்சியகத்தின் வரலாறு, பூமியின் வரலாறு, தொன்மாக்கள், தாதுக்கள், சுரங்க நடவடிக்கைகள், கனிம ஆய்வு, புவியியல் அபாயங்கள் என ஏழு மண்டலங்களாக பிரிக்கப்பட்டுள்ளது. இங்கு 600 க்கும் மேற்பட்ட வகையான கனிமங்கள் மற்றும் பல்வேறு கற்கள் வைக்கப்பட்டுள்ளன.
# தல்வாரா ஏரி



**தல்வாரா ஏரி** (*Talwara Lake*) என்பது இந்தியாவின் இராசத்தான் மாநிலத்தின் அனுமான்காட் மாவட்டத்திலுள்ள காகர் ஆற்றின் போக்கில் உள்ள ஒரு தாழ்வான பகுதியில் உருவாகியுள்ள சிறிய பருவகால ஏரி ஆகும். அனுமன்காட் மாவட்டத்தின் வறண்ட நிலப்பரப்பில் உள்ள ஒரே ஏரி தல்வாரா ஏரி என்று கூறப்படுகிறது. ஒவ்வொரு ஆண்டும் மழைக்காலத்தில் காகர் நதி வெள்ளப்பெருக்கின் போது நிரம்பும் இந்த ஏரியில் சில மாதங்களுக்கு மட்டுமே நீர் தேங்கி இருக்கும்.  

## அமைவிடம்
தல்வாரா ஏரி, எல்லனாபாத் மற்றும் அனுமான்காட் நகருக்கு இடையில் அமைந்துள்ளது. ஒட்டு தடுப்பணை மற்றும் நீர்த்தேக்கத்திலிருந்து (அரியானாவின் சிர்சா மாவட்டத்தில்) கிட்டத்தட்ட 40 கி.மீ. கீழே இந்த ஏரி அமைந்துள்ளது. இந்த ஏரி அமைந்துள்ள கிராமத்தி கிட்டத்தட்ட 15000 பேர் மக்கள் வசிக்கின்றனர். அனுமன்காட் மாவட்டத்தின் ஒரு துணைத் தொகுதியாக இப்பகுதி உள்ளது.  

## வரலாற்று முக்கியத்துவம்
இந்த இடம் 1191 ஆம் ஆண்டின் முதல் தாரைன் போர் மற்றும் 1192 ஆம் ஆண்டு பிருத்திவிராச் சௌகான் மற்றும் கோரியின் முகம்மதுவிற்கும் இடையே நடந்த இரண்டாவது தாரைன் போர் நடந்த இடமாக வரலாற்றாசிரியர்களால் நிறுவப்பட்டுள்ளது.  

கி. பி. 1398 -1399 இல் இந்தியாவின் படையெடுப்பில், தைமூர் நவீனகால அனுமான்காட்டின் பட்னார் கோட்டையை வென்ற பிறகு இந்த ஏரியின் கரையில் முகாமிட்டார்.
# நா. ஜோதி

**நா. ஜோதி** (*N. Jothi*)(பிறப்பு 30 சூலை 1945) என்பவர் இந்திய அரசியல்வாதியும் தமிழகத்தினைச் சேர்ந்த இந்திய நாடாளுமன்ற மேனாள் உறுப்பினரும் ஆவார். ஜோதி தமிழ்நாட்டின் வேலூர் மாவட்டத்தினைச் சேர்ந்தவர். ஜோதி சென்னை பச்சையப்பன் கல்லூரியில் இளங்கலைப் படிப்பினையும் சென்னை சட்டக் கல்லூரியில் சட்ட படிப்பினையும் முடித்துள்ளார். அனைத்திந்திய அண்ணா திராவிட முன்னேற்றக் கழகத்தைச் சார்ந்த இவர் ஏப்ரல் 3, 2002ஆம் ஆண்டு முதல் மார்ச் 2008ஆம் நாடாளுமன்ற மேலவையான மாநிலங்களவையில் தமிழ்நாட்டிலிருந்து அதிமுக உறுப்பினராகப் பணியாற்றினார். ஜோதி மார்ச் 2008-ல் தனது பதவியிலிருந்து விலகி, திராவிட முன்னேற்றக் கழகத்தில் தன்னை இணைத்துக் கொண்டார்.
# ராம்கர் தால் ஏரி



**இராம்கர் தால் ஏரி** *(Ramgarh Tal)* இந்தியாவில் உத்தரப் பிரதேச மாநிலத்தில் கோரக்பூரில் அமைந்துள்ளது 1971 இல் கண்டறியப்பட்டது. அப்போது அதன் பரப்பளவு 723 எக்ட்டேர்(1790 ஏக்கர்) ஆகும். அதன் சுற்றளவு 18 கி.மீ. ஆகும். இப்போது அதன் பரப்பளவு 678 எக்டேர்(1689 ஏக்கர்) ஆகும்.  

## வரலாறு
இந்த ஏரி நிலக்கிழார் இராய் கமலாபதி இராய் பொறுப்பில் இருந்துள்ளது. நிலக்கீழார் முறை ஒழிக்கப்பட்டது இந்திய அரசி இந்த ஏரியை கைபாற்றியுல்ளது. என்றாலும் இன்றும் இதன் சில பகுதிகள் அந்நிலக்கிழார் குடும்பத்திடமே உள்ளது.  

இராம்கர் எனும் ஊர் ஒரு பேரழிவால் சிதைந்தபோது உருவாகிய பெருந்துளையில் நீர் நிரம்பி ஏரியானதாக மக்களால் நம்பப்படுகிறது.  

## மேம்படுத்தலும் பேணுதலும்
வீர் பகதூர் சிங் 1985 இல் முதலமைச்சரானபோது இராம்கர் தாலை ஒரு சுற்றுலா மையமாக்கும் திட்டத்தை உருவாக்கினார்ரானால், அவர் இறந்தபோது 1989 இல் இது கைவிடப்பட்டது.  

யோகி ஆதித்யனாத் 2017 இல் முதலமைச்சரானதும் பன்னாட்டுத் தர சுற்றுலா மையமாக்க திட்டமிட்டார். உ.பி. அரசும் ஏரியை சதுப்புநில மேலாண்மை விதிகளுக்குக் கீழ் கொண்டுவரத் திட்டமிட்டு வருகிறது.  

இந்த ஏரியை இப்போது தேசியப் பசுமை ஆணையம் பதுகாப்புக்கும் பேணுதலுக்கும் பொறுப்பேர்றுள்ளதுளிவ்வமைப்பு ஏரியைச் சுற்றி 500 மீ ஆரத்துக்குள் கட்டுமான வேலைகல் நிறுத்தப்பட்டுள்ளன.  

இராம்கர் தால் ஏரியின் நீரின் தரம் அங்கிருக்கும் குடியிருக்களில் வாழ்பவர் குப்பை கொட்டும் இடமாகப் பயன்படுத்துவதால் குறைந்துவருகிறது.
# உணவு அருங்காட்சியகம்

கோசியுங்கில் உள்ள தைவான் சர்கரை அருங்காட்சியகம்.]]  
**உணவு அருங்காட்சியகம்** (*Food museum*) என்பது மனிதகுலத்தைத் தாங்கி நிற்கும் உணவு கதையைச் சொல்லும் ஒரு அருங்காட்சியகம் ஆகும். பிரான்சின் பாய்ஸ் நகரில் உள்ள குங்குமப்பூ அருங்காட்சியகம் போன்று ஒரு குறிப்பிட்ட பொருளைப்பற்றி இத்தகைய அருங்காட்சியகங்களில் கவனம் செலுத்தப்படலாம். உதாரணமாக ஒரு தாவரத்திலிருந்து தயாரிக்கப்படும் ஒரு உணவை அவர்கள் ஆராயலாம். எடுத்துக்காட்டாக ஜெர்மனியில் உல்மில் இருக்கும் ப்ரெட் அருங்காட்சியகம்; விஸ்கொன்சினில் உள்ள தேசிய கடுகு அருங்காட்சியகம் போன்றும்; கலிபோர்னியாவின் கோபியா அருங்காட்சியகத்தில் காட்சிப்படுத்தப்படும் உணவு கலை; அல்லது வரலாற்று பண்ணைகள், உதாரணமாக, அயோவாவின் லிவிங் ஹிஸ்டரி ஃபார்ம்ஸ்.  

சில சந்தர்ப்பங்களில், உணவு அருங்காட்சியகங்களானது, உலகு எவ்வாறு சாப்பிடுகின்றது என்பதைக் கவனத்தில் கொள்கின்றன. இதற்கு எடுத்துக்காட்டு பிரான்சின், மான்ட்பில்லியில் உள்ள அக்ரோபோலிஸ் அருங்காட்சியகம், சுவிட்சர்லாந்தின், நெஸ்லே பவுண்டேசனின் அருங்காட்சியகம் போன்றவை ஆகும். ஜப்பான் நாட்டின் றாமென் அருங்காட்சியகம் என்பது ஒரு புதுமையான உணவு அருங்காட்சியகம் ஆகும், இங்கு றாமென் உணவு வரலாறும், பல்வேறு நூடுல்ஸ் உணவகங்களும், பேரங்காடி வடிவில் காட்சிப்படுத்தப்பட்டு உள்ளது.  

உணவு அருங்காட்சியகங்கள் வளர்ந்து வரும் உணவு பாரம்பரிய இயக்கத்தின் ஒரு பகுதியாகும்.  

## இந்தியாவில்
இந்தியாவின் முதல் உணவு அருங்காட்சியகம் தமிழ்நாட்டின் தஞ்சாவூர் மாவட்டத்தில் அமைந்துள்ளது.
# துல்லிய அறிவியல்

's meridian arc for precise astronomical measurements (15th c.)]]  
**துல்லிய அறிவியல்**, சில நேரங்களில் துல்லிய கணித அறிவியல் என்று அழைக்கப்படும் அந்த அறிவியலானது "அவற்றின் முடிவுகளில் முழுமையான துல்லியத்தை ஒப்புக்கொள்கின்றன"; குறிப்பாக கணித அறிவியல்கள். கணிதவியல், ஒளியியல், வானியல் மற்றும் இயற்பியல் ஆகியவை துல்லிய அறிவியலின் எடுத்துக்காட்டுகளாகும். அவை ரெனே டேக்கார்ட், கோட்பிரீட் லைப்னிட்ஸ், இம்மானுவேல் கண்ட் ஆகிய தத்துவவாதிகள் தர்க்கரீதியான நிலைப்பாடுகளுக்கு தார்மீக மற்றும் புறவய அறிவின் முன்மாதிரியாக எடுத்துக் கொண்டனர். இந்த அறிவியல் பழங்காலம் முதல் நவீன காலம்வரை பல கலாச்சாரங்களில் நடைமுறையில் இருந்துள்ளது. கணிதத்துடன் அவர்களுக்கு உறவுகள் இருப்பதால், துல்லியமான அளவிலான வெளிப்பாடு, துல்லியமான கணிப்புகள் மற்றும் / அல்லது கணிக்கக்கூடிய கணிப்புகள் மற்றும் அளவீடுகள் சம்பந்தப்பட்ட சோதனை கருதுகோள்களின் கடுமையான முறைகள் மூலம் துல்லியமான அறிவியல் வகைப்படுத்தப்படுகின்றன.  

துல்லிய அறிவியல் மற்றும் அறிவியல் ஆகியவற்றுக்கான வேறுபாடுபாடாக அரிஸ்டாடில் கணிதவியலை இயற்கை தத்துவத்திலிருந்து வேறுபடுத்தி, துல்லிய அறிவியல் "கணிதத்தின் கிளைகளில் மிகவும் இயல்பானவை" என்று கருதினார். புவியின் கோள வடிவத்தை கணித ரீதியிலான விளக்கம் மூலம் வானியல் கோட்பாடு விளக்குகிறது, ஆனால் இயற்பியல் பொருள் காரணங்களால் அது இயற்கையாக விளக்குகிறது என்று தாமஸ் அக்குவைனஸ் குறிப்பிட்டார். இந்த வேறுபாடு பரவலாக இருந்தது, ஆனால் உலகளாவியதாக இல்லை, பதினேழாம் நூற்றாண்டின் அறிவியல் புரட்சி வரை ஏற்றுக்கொள்ளப்பட்டது. எட்வர்ட் கிராண்ட் புதிய அறிவியல் அறிமுகப்படுத்திய அடிப்படை மாற்றமானது, யோகான்னசு கெப்லர், ஐசாக் நியூட்டன், மற்றும் மற்றவர்களின் சரியான அறிவியல் மற்றும் இயற்பியல் ஆகியவற்றின் ஒன்றிணைப்பாகும், இது இயற்கையான நிகழ்வின் பௌதிக காரணிகளின் அளவீடுகளை ஆய்வு செய்வதாக இருந்தது.
# செம்பிகுளம்


**செம்பிகுளம்** (*Sembikulam*), என்பது இந்தியா, தமிழ்நாடு மாநிலத்தில், திருநெல்வேலி மாவட்டத்தில் இராதாபுரம் வட்டத்தில் உள்ள ஒரு சிற்றூர் ஆகும்.  

இங்கு ஒரு ஆரம்ப பள்ளி உள்ளது. செம்பிகுளத்தில் வசிப்பவர்களில் பெரும்பாலானவர்கள் முசுலீம் மற்றும் இந்துக்கள் ஆவர். இக்கிராமத்தில் மலர் மற்றும் பீடி உற்பத்தி செய்யப்பட்டு ஏற்றுமதி செய்யப்படுகிறது. மதகநேரி, அழகநேரி, அவரைக்குளம் மற்றும் வடக்கண்குளம் முதலியைவை இவ்வூரின் அண்டைய கிராமங்கள் ஆகும்.
# த விகார் ஆஃப் வேக்ஃபில்ட்

***த விகார் ஆஃப் வேக்ஃபில்ட்*** - துனைத்தலைப்பு, ஏ டெல், சபோஸ்டு டு பி ரைடன் பை ஹிம்செல்ப்-என்பது ஆலிவர் கோல்டு சுமித் (1728-1774) என்னும் ஐரிய எழுத்தாளரால் எழுதப்பட்ட ஒரு புதினம் ஆகும். இது 1761 முதல் 1762 வரை எழுதப்பட்டு, 1766 ஆம் ஆண்டு வெளியிடப்பட்டது. இது 18ம் நூற்றாண்டில் அரசி விக்டோரியா காலத்தில் மிகவும் விரும்பி படிக்கப்பட்ட புதினமாகும்.  

## வெளியீடு
கோல்டுசுமிதின் மிக நெருங்கிய நண்பர்களுள் ஒருவரான சாமுவேல் ஜோன்சன் இந்த நூலை வெளியிட்டார்.
# சம்புநாத் நாயக்


**சம்புநாத் நாயக்** (Sambhunath Naik ) என்பவர் இந்திய சோசலிஸ்ட் ஒற்றுமை மையம் (கம்யூனிஸ்ட்) கட்சியைச் சேர்ந்த ஒரு இந்திய அரசியல்வாதி ஆவார். அவர் கட்சியின் ஒரிசா மாநிலக் குழுவின் உறுப்பினராக இருந்தார்.  

நாயக் ஒரிசாவில் சட்டமன்ற உறுப்பினராக இருந்தார்.  

1985, 1995 மற்றும் 2004 ஆம் ஆண்டுகளில் அவர் சட்டசபைக்குத் ஜாஷ்பூரி (எஸ்டி) தொகுதியில் இருந்து தேர்ந்தெடுக்கப்பட்டார். 1990, 2000 மற்றும் 2009 தேர்தல்களில், அவர் ஜாசிபூர் தொகுதியில் இரண்டாவது இடத்தைப் பிடித்தார். 1990 தேர்தலில் அவர், 31.32% வாக்குகளைப் பெற்றார்.  

நாயக் அகில இந்திய ஐக்கிய தொழிற்சங்க மையத்தின் ஒரிசா மாநிலக் குழு செயலாளர் ஆவார். மேலும், அவர் AIKKMS ஒரிசா மாநிலம் கவுன்சிலின் துணைத் தலைவர் ஆவார்.  

## மேற்கோள்
# ஆர்த்தி ராமசாமி



**ஆர்த்தி ராமசாமி** (*Aarthie Ramaswamy*) என்பவர் ஓர் இந்திய பெண் சதுரங்க விளையாட்டு வீரராவார். பெண் கிராண்டு மாசுட்டர் என்ற பெருமையும் இவருக்கு உண்டு. 1981 ஆம் ஆண்டு சூன் 28 ஆம் தேதி இவர் பிறந்தார். 2003 ஆம் ஆண்டில் தேசிய சதுரங்க சாம்பியன் பட்டத்தை ஆர்த்தி வென்றார். 1999 ஆம் ஆண்டு எசுப்பானியாவின் ஓரோபெசா நகரத்தில் நடைபெற்ற 18 வயதிற்கு உட்பட்டோருக்கான பெண்கள் உலக சதுரங்க சாம்பியன் பட்டப்போட்டியிலும் வெற்றி பெற்றுள்ளார். தற்போது 2211 எலோ தரப்புள்ளிகள் பெற்ற சதுரங்க வீரராக உள்ளார்.  

1990 ஆம் ஆண்டு இந்திய அளவில் நடைபெற்ற பத்து வயதிற்குட்பட்டவர்களுக்கான பெண்கள் சதுரங்க விளையாட்டில் இரண்டாம் இடம் பிடித்தார். 1993 ஆம் ஆண்டு 12 வயதிற்குபட்டவர்களுக்கான விளையாட்டுப் பிரிவில் முதலிடத்தைப் பிடித்தார். தனது அடுத்தடுத்த அதிரடியான நகர்வுகள் மூலம் 1995 ஆம் ஆண்டில் 14 வயதுக்கு உட்பட்டோர் , 16 வயதிற்கு உட்பட்டோர் சாம்பியன் பட்டங்களை வென்றார். 1998, 1999 ஆம் ஆண்டுகளில் 18 வயதுக்கு உட்பட்டோருக்கான பெண்கள் தேசியப் பட்டத்தை வென்றார்.  

இந்திய சதுரங்க கிராண்டு மாசுட்டர் ஆர்.பி. இரமேசை ஆர்த்தி திருமணம் செய்து கொண்டார்.
# கல்வி மேலாண்மை



கல்வி மேலாண்மை என்பது மனித வளத்தின் மூலமும் பொருட்களின் மூலமும் நிறுவனத்தின் இலக்குகளை தீர்மானித்து திட்டமிட்டு கட்டுப்படுத்தி இயக்குவதும் மதிப்பீடு செய்வதும் ஆகும்.. கல்வி மேலாண்மையில் மாந்தரின் சிந்தனை, ஆற்றல், பயன்பாடு, கால எல்லை ஆகிய கூறுகள் உள்ளன.  

கல்வி என்பதுஅறிவு, திறன்கள், விழுமியங்கள், தன்னம்பிக்கை, பழக்க வழக்கங்கள், மனப்பான்மைகள் ஆகியவற்றைக் கற்றல் பட்டறிவோடு வளர்க்கும் சமூகநிகழ்வாகும். கல்வி அமைப்பு, தொழில்முறைக் கல்வியாளர்கள், கல்வி நிறுவனங்கள், அரசு அமைச்சகம், கல்விப் பணியாளர் ஒன்றியங்கள், சட்ட வாரியங்கள், கல்வி முகமைகல், பள்ளிகள், கல்லுரிகள், பல்கலைக்கழகங்கள் ஆகியன அடங்கிய சூழல் அமைப்பாகும். கல்விக்குழுவில் அரசியல் தலைவர்கள், கல்வி நிறுவன முதல்வர்கள், கல்வி கற்பிக்கும் பணியாளர்கள், கல்விசாரா பணியாளர்கள், கல்வி ஆட்சியாளர்களளாகியோர் ஒருங்கிணைந்துப் பணிபுரிந்து கல்வியைச் செழுப்படுத்தி வளப்படுத்துவர்.கல்வி மேலாண்மை கல்வியின் தொடக்கநிலை முதல் பல்கலைக்கழக மட்டம் வரை அனைத்து மட்டங்களிலும் வேண்டப்படுகிறது; மேலாண்மை திட்டமிடல், ஒருங்குதிரட்டல், நடைமுறைப்படுத்தல், மீள்பார்வையிடல், மதிப்பீடு செய்தல், நிறுவனத்தைக் கட்டிகாத்தல் ஆகிய பணிகளை மேற்கொள்கிறது.  

## உட்கூறுகள்
மனித வளங்கள்  

உடல், பொருள் வளங்கள்  

சிந்தனை வளங்கள்  

## பணிகள்
மேலாளர்  
இருக்கின்ற வளங்களைக் கொண்டு நோக்கம் அமைத்து சிறப்பான கட்டமைப்பைத் தருதல்,  
திட்டமிடல்,  
செயல்பாடுகளை அமைத்தல்,  
குழு வேலையாக செயல்பாடுகளை ஒருங்கமைத்தல்,  
பணிகள் பற்றிய விளக்கம் தரல், மேலும்,  
பணிகளை அமைத்து வேலையைப் பகிர்ந்தளித்தல் ஆகிய பணிகளை மேலாளவேண்டும்.
# ரசிக்பீல் ஏரி



** இரசிக்பீல்** *(Rasikbil)*, ** இரசிக்பில்** இந்தியாவில் மேற்கு வங்கத்தில் கூச் பெகார் மாவட்டத்தில் உள்ள சிறிய ஏரியாகும். இதற்கு மிக அருகில் அமைந்த நகரம் வட காமாக்கியகுறி ஆகும்.  

## விலங்குகள்
இந்த ஏரி ஏராளமான பறவைகளை ஈர்க்கும் வகையில், ஏரிக்கு அருகிலுள்ள மரங்களில் கூண்டுகளை உருவாக்குகிறது. ஏரியருகில் வாழும் பறவை இனங்களாக, நீர்க்காகம், பல்வேறுவகைப் பெருநாரைகள், அரிவாள் மூக்கன், துடுப்பு வாயன், மீன்கொத்தி, கிளிகள், ஆந்தைகள் ஆகியன உள்ளன. ஏரிக்கு அருகில் ஒரு மான் பூங்காவும் முதலை மறுவாழ்வு மையமும் உள்ளன. மேலும் இங்கே ஒரு சிறுத்தை வீடும், ஒரு பாம்பு வீடும் பறவை கூண்டுகளும் ஓர் ஆமை காப்பிடமும் உள்ளன. மேலும், பறவை இனங்களில் சிறிய சீழ்க்கைச் சிரவி, கிளுவை, வெண்கண் வாத்து, செந்தலை வாத்து, நாமத்தலை வாத்து, தட்டை வாயன்l, நாமத்தலை வாத்து, சாம்பல் தலை ஆள்காட்டி, கொண்டை ஆள்காட்டி, கார்வெண் மீன்கொத்தி, தடித்த அலகு மீன்கொத்தி, சிறு நீல மீன்கொத்தி, சின்ன நீர்க்காகம், பெரிய நீர்க்காகம், கருவால் வாத்து ஆகியன உள்ளடங்கும்.  

## இருப்பிடம்
இரசிக்பீல் கூச் பெகார் மாவட்டம், துபங்கஞ்சு உட்கோட்டத்தில் உள்ளது. மிக அருகில் அமைந்த நகரம் வட காமாக்கியகுறி ஆகும். இது இந்நகரில் இருந்து 7.5 கி.மீ. தொலைவில் உள்ளது. இதற்கு மிக அருகில் உள்ள தொடருந்து நிலையம் காம்மாக்கியகுறி தொடருந்து நிலையம் ஆகும்.  

## காட்சிமேடை
# பறையப்பட்டிபுதூர்


**பறையப்பட்டிபுதூர்** (*Parayapattipudur*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், பறையப்பட்டிபுதூர் ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சென்னையில் இருந்து 257 கிலோ மீட்டர் தொலைவிலும் உள்ளது.  
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°59'32.7"N 78°25'56.1"E ஆகும். இங்கு 1045 குடும்பங்களும் 4612 மக்களும் வசிக்கின்றனர். இதில் 2467 ஆண்களும் 2145 பெண்களும் அடங்குவர்.  

## மேற்கோள்
# முழுமையாக விழுங்கும் முறை உணவூட்டம்


**முழுமையாக விழுங்கும் முறை உணவூட்டம்** (கிரேக்கம்: ஹோலோ-முழு; சைகோஸ்-விலங்குகள்) என்பது பிறசார்பு முறை உணவூட்டம் ஆகும். இம்முறையில் நீர்மவகை அல்லது திண்மவகை உணவுகள் உட்கொள்ளளப்படுகின்றன.அமீபா போன்ற முன்னுயிரிகளும் மனிதர்கள் போன்ற பெரும்பாலான தனித்து விடுபட்டு வாழும் விலங்குகளும் இந்த வகையான உணவூட்டத்தைப் பெறுகின்றன. பெரும்பாலான விலங்குகள் இவ்வகை உணவூட்டத்தையே பின்பற்றுகின்றன  

முழுமையாக விழுங்கும் முறை உணவூட்ட முறையில் விலங்குகள் ,உயிரினங்களை அல்லது உயிரினங்களின் பகுதிப் பொருள்களாகிய இரத்தம், அழுகிய கரிமப்பொருளை அதாவது கரிம கட்டுமானத் தொகுப்புகளை உட்கொண்டு, செரித்துக் கொள்கின்றன.. இது தாவரங்களின் ஒளிச்சேர்க்கை, குற்றுயிரிகளின் வேதிச்சேர்க்கையிலிருந்து வேறுபடுகிறது, இதில் ஆற்றலும் கரிம கட்டுமானத் தொகுதிகளும் ஒளிச்சேர்க்கை அல்லது வேதிச்சேர்க்கை மூலம் பெறப்படுகின்றன, மேலும் சாறுண்ணி வகை உணவூட்டத்தில், செரிமான நொதிகள் வெளிப்புறமாக வெளியிடப்படுவதால் உருவாகும் ஒருபடி கரிம மூலக்கூறுகள் சூழலில் இருந்து நேரடியாக உறிஞ்சப்படுகின்றன.  

முழுமையாக விழுங்கும் முறை உணவூட்டத்தில் பல்வேறு நிலைகள் உள்ளன, அவை பெரும்பாலும் ஒரு உயிரினத்திற்குள்ளே தனித்தனி உறுப்புகளில் குடல் போன்ற உறுப்புகளில்) நடைபெறுகின்றன:  
1. உட்கொள்ளல்: இது விலங்குகளில், வாய் வழியாக மட்டுமே உணவு எடுத்துக் கொள்ளும் நிகழ்வை குறிப்பிடுகிறது. புரோட்டோசோவாவில், இந்நிகழ்வு பொதுவாக திண்கல்ச்சிதைவு வகை வழியாக நடைபெறுகிறது.
1. செரித்தல்: உணவு துகள்கள் வேதியியல் முறையில் நொதிகள் வழி சிக்கலான கரிம மூலக்கூறுகள் சிறிய, எளிமையான மூலக்கூறுகளாகச் சிதைக்கப்பட்டு செரிக்கப்படுகின்றன்.
1. உறிஞ்சுதல் : செரித்தலின்போது, உணவுப் பொருள்களிலுள்ள வேதிப்பொருள்களின் செயல்மிகு மற்றும் செயல்மிகா கடத்தலால், உணவிலிருந்தான ஆற்றல் உடலை அல்லது கலநீர்மத்தைச் சென்றடைகிறது.
1. தன்மயமாதல்; உறிஞ்சப்ப்ட்ட மூலக்கூறுகள் வளர்சிதை மாற்றத்திற்கு நேரடியாகப் பயன்படுகின்றன .
# முக்கல்நாயக்கன்பட்டி


**முக்கல்நாயக்கன்பட்டி** அல்லது **முக்கல்நாயக்கன்ஹள்ளி** (*Mukkalnaikanpatti*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், தருமபுாி ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு கிலோமீட்டர் தொலைவிலும், சென்னையில் இருந்து 289 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1587 குடும்பங்களும் 6576 மக்களும் வசிக்கின்றனர். இதில் 3404 ஆண்களும் 3172 பெண்களும் அடங்குவர்.  

## மேற்கோள்
# சைன்ஸ் டைரக்ட்


**சைன்ஸ் டைரக்ட்** (*ScienceDirect*) என்பது ஒரு வலைத்தளமாகும். இது அறிவியல் மற்றும் மருத்துவ ஆராய்ச்சி மேற்கோள் தரவுத்தளத்திற்கு சந்தா அடிப்படையிலான அணுகல் வழங்குகிறது. இதில் 4000 ஆய்விதழ்கள் மற்றும் 34,000 மின்னூல்கள் ஆகியவற்றின் 18 மில்லியன் உள்ளடக்கங்களை கொண்டுள்ளது. இதழ்கள் நான்கு முக்கிய பிரிவுகளாக பிரிக்கப்படுகின்றன: இயற்பியல் அறிவியல் மற்றும் பொறியியல், உயிர் விஞ்ஞானம், சுகாதார அறிவியல், மற்றும் சமூக அறிவியல் மற்றும் மானுடவியல். ஆய்வுக் கட்டுரையின் சுருக்கங்கள் இலவசமாக கிடைக்கின்றன. ஆனால் அதன் முழுமையான நூல்களின் அணுகலுக்கு (PDF மற்றும், புதிய வெளியீடுகள், HTML இல்) பொதுவாக சந்தா அல்லது காட்சிக்கு-காசு முறையில் பயன்படுத்த இயலும்.  

## பின்னணி
இது ஆங்கிலோ இடச்சு வெளியீட்டாளரான எல்செவியரால் இயக்கப்படுகிறது. இது மார்ச் 1997-ல் தொடங்கப்பட்டது.
# 2008 கர்நாடகா தமிழ்நாடு கள்ளச் சாராய சாவுகள்

**2008 கர்நாடக தமிழ்நாடு கள்ளச் சாராய சாவுகள் சம்பவம்** என்பது 2008 மே மாதத்தில் கள்ளச்சாராயம் குடித்து 180 பேர் இறந்த நிகழ்வைக் குறிக்கிறது. இது  2000 மாவது ஆண்டிற்கு பின் நிகழ்ந்த மிகப்பெரிய சோக நிகழ்வு ஆகும். இது  கர்நாடக-தமிழ்நாடு கள்ளச்சாராய சாவுகள் சம்பவம் என்று அழைக்கப்படுகிறது. இந்த நிகழ்வானது 2000 ஆம் ஆண்டுக்குப் பின் நாட்டில் நடந்த முதல் மோசமான துயரமாக கருதப்படுகிறது.  

## நிகழ்வு
2008 மே 18 அன்று, கர்நாடக மாநிலத்தில் பெங்களூர் நகர்ப்புற, பெங்களூர் ஊரக, கோலார் மாவட்டம், மற்றும் அண்டையில் உள்ள தமிழ்நாட்டின் கிருஷ்ணகிரி மாவட்டத்தில் உள்ள சிலர், கற்பூரம் மற்றும் புகையிலை கொண்டு தயாரிக்கப்பட்ட கள்ளச் சாராயத்தை குடித்தனர். இந்த பானம் நச்சுத்தன்மையுள்ள மெத்தில் ஆல்கஹால் ஆகும், இதில் துவக்கத்தில் 156 பேர் மரணமுற்றனர். இவர்களில் 27 பேர் பெங்களூர் உரக மாவட்டத்திலும், 56 பேர் பெங்களூர் நகர மாவட்டத்திலும், 32 பேரும் கோலார் மாவட்டத்திலும், 41 பேர் கிருஷ்ணகிரி மாவட்டத்திலும் இறந்தவர்களாவர். அயல்நாட்டு மதுபானத்தைவிட கள்ளச்சாராயம் மலிவாக இருப்பதால் இந்திய ஏழை மக்கள் இதை விரும்பிக் குடிப்பதே, இது சம்பவத்திற்கு முக்கிய காரணம் ஆகும்.  

## பின்விளைவு
விசச் சாராயத்தை காய்ச்சியதற்காகவும், விற்றதற்காகவும் 52 பேரை காவல் துறை கைது செய்தது. இந்த சோக நிகழ்வுக்குப் பிறகு, கர்நாடக மற்றும் தமிழக அரசாங்கங்கள், கள்ளச்சாராயத்துக்கு எதிரான விழிப்புணர்வு பிரச்சாரத்தை தொடங்கினர். கர்நாடகத்தில், எதிர்க்கட்சிகள் இந்த சோகத்திற்காக ஆளும் கூட்டணியை குற்றம்சாட்டியதுடன், இந்த சம்பவத்திற்கான காரணமான சாராயத்துக்கு தடைவிதிக்கவேண்டுமென்றதால் தடைவிதிக்கப்பட்டது. தமிழ்நாட்டில், சில அரசியல் கட்சிகள் மாநிலத்தில் கள்ளச்சாராயத்துக்கு எதிராக நடவடிக்கை எடுக்கக் வேண்டும் என்று கோரின. இந்த சம்பவத்திற்காக தமிழக அரசு 21 போலீஸ்காரர்களை இடை நீக்கம் செய்தது. [13]   பெங்களூர் காவல் துறையினர் கள்ளச்சாராய வலைப்பின்னலில் ஒரு முக்கிய பிரமுகரை கைது செய்து,   ஆனால் பிரதான விநியோகர் தற்கொலை செய்து கொண்டார். பெங்களூரு போலீசார் கள்ளச்சாராய வலையமைப்பின் தலைவனை கைது செய்தனர், ஆனால் முதன்மை விநியோகஸ்தர் தற்கொலை செய்து கொண்டார்.
# கே காண்டிக் எஃப்சி (பெண்கள்)

கொன்டிச் FC, கொன்டிச்சிலிருந்து ஒரு பெல்ஜிய மகளிர் கால்பந்து கிளப்பாகும். கிளப் நிறங்கள் சிவப்பு மற்றும் மஞ்சள் நிறத்தில் உள்ளன. 2010 ஆம் ஆண்டு தொடங்கி, கிளப் கொன்டிச் எச்.சி மற்றும் ஜெர்மினல் பீர்ஸ்சோட் ஆகியோருடன் இணைந்தது. அடுத்த ஆண்டில், Beerschot AD க்கு அடுத்த ஆண்டிற்கு மறுபெயரிடப்பட்டது, 2013 ஆம் ஆண்டில் கிளப்பின் ஆர்.அண்ட்வெர்ப் எஃப்.சி.யின் புதிய மகளிர் பிரிவாக ஆண்ட்வெர்ப் நகருக்கு மாற்றப்பட்டது. 2014 ஆம் ஆண்டு வரை கிளப் மீண்டும் கான்டிச்சிற்கு K. கொன்டிச் FC என மாற்றப்பட்டது.  

## தற்போதைய அணி

## தற்போதைய பயிற்சியாளர்கள்
- கை கோர்டென்ஸ் T1
- ஜோகன் வான் எசெல்பூல் T2 / KT
# பத்ரஅள்ளி


**பத்ரஹள்ளி** (Banthrahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636810. இது பத்ரஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 65 கிலோமீட்டர் தொலைவிலும், பென்னாகரத்தில் இருந்து 23 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°55'38.1"N 77°52'39.0"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1050, மொத்த மக்கள் தொகை 4186. இதில் 2238 ஆண்களும்,1948 பெண்களும் அடங்குவர்.
# எங்களது சவுக்கு மரம்


**எங்களது சவுக்கு மரம்** (*Our Casuarina Tree*) என்பது தோரு தத் என்ற இந்திய கவிஞரால் 1881-ம் ஆண்டு எழுதப்பட்ட கவிதைத் தொகுப்பு ஆகும். ஒரு நேர்த்தியான இலக்கியப் படைப்பிற்கு இது சிறந்த எடுத்துக்காட்டு. இதில் சவுக்கு] மரத்தின் கம்பீரத்தை தான் எவ்வாறு சிறு வயதில் தன் சகோதரர்களுடன் அந்த மரத்தின் அடியில் பொழுதை கழித்தார் என்ற நினைவுகளை தோரு தத் நினைவு கொள்கிறார். நவீன இந்திய இலக்கியத்தின் சிறந்த செய்யுள்களில் இதுவும் ஒன்றாக திகழ்கிறது.  

## கவிதைத் தொகுப்பு
இதில் தோரு தத் சவுக்கு மரத்தினைப்பற்றி அழகுற விவரிக்கிறார். மரத்தின் மீது படர்ந்துள்ள கொடியானது பெரிய பாம்பினைப் போன்று உள்ளது. மரமானது வலுவாக உள்ளது. சவுக்கு மரத்தில் சிவப்பு நிறமுடைய மலர்கள் கூட்டமாக உள்ளன. மலர்கள் ஒருபோர்வையைப் போல் மரத்தினை மூடியுள்ளன. இரவு நேரத்தில் தோட்டத்தில் நைட்டிங்கேல் பறவையின் சத்தம் ஒலிக்கிறது. குளிர்காலத்தில் யூன் என்ற குரங்கு வகைகள் சவுக்கு மரத்தின் உச்சியில் அமர்ந்து பார்க்கின்றன. மரத்தின் நிழல் பெரிய நீர்த்தொட்டியில் விழுகிறது. தோரு தத் மற்றும் அவரது உடன் பிறந்தோரும் மரத்தின் அடியில் பல மகிழ்ச்சியான தருணங்களை கடந்த்தை நினைவுகூருகிறார். கவிஞர் சவுக்கு மரத்தின் பரிசுத்தத்தை நினைவுகூருகிறார். வேர்ட்ஸ் வொர்தின் மரம் பற்றிய கவிதையினை சவுக்கு மர கவிதையோடு ஒப்பிடுகிறார்.
# கழுதைப் பால்



**கழுதைப் பால்** (Donkey milk அல்லது ass milk/jenny milk) என்பது வளர்ப்புக் கழுதை (ஈக்வஸ் அஸினஸ்) கொடுக்கும் பால் ஆகும். இது பழங்காலத்திலிருந்து அழகுக்கான நோக்கங்களுக்காகவும், குழந்தைப் பருவ ஊட்டச்சத்துகளுக்காகவும் பயன்படுத்தப்படுகிறது.  

## வரலாறு
எகிப்தில் பழங்காலத்தில் இருந்து உணவு மற்றும் ஒப்பனை நோக்கங்களுக்காக மனிதர்களால் கழுதைப் பால் உபயோகப்படுத்தப்படுகிறது.  
## விற்பனை
கழுதைப்பால் நோய் எதிர்ப்பு ஆற்றல் கொண்டது, மருத்துவ குணம் நிறைந்தது என்ற நம்பிக்கை தமிழகத்தில் நிலவுகிறது. அதாவது குழந்தைகளை அதிகம் பாதிக்கும் வயிறு மந்தம், சூடு, காய்ச்சல், சளி, இருமல், ஆஸ்துமா போன்ற நோய்கள் கழுதைப் பாலால் குணமாகும் என நம்பப்படுகிறது. இதனால் சிலர் கழுதைப்பாலை வாங்கி குழந்தைகளுக்கு கொடுக்கின்றனர். ஒரு சங்கு கழுதைப்பால் ரூ.30 வரை விற்கப்படுகிறது. ஒரு கழுதையிடமிருந்து ஒரு வேளைக்கு 150 மில்லி பால் கறக்க இயலும்.  
## உற்பத்தி
ஆசினின் இனக் கழுதை பருவகால பாலிஸ்டிரோஸில் ஒன்றாக கருதப்படுகிறது, ஆனால்   அட்சரேகையில் பண்ணை அமைந்தால் அது பெரிதும் இனப்பெருக்கச் சுழற்சியை பாதிக்கும். பெண்கழுதை பொதுவாக 12 மாதங்கள் கர்ப்பமாக இருக்கும்.  
<>  

| கலவை | கழுதை | குதிரை | மனிதர் | மாடு |  |
| --- | --- | --- | --- | --- | --- |
| பிஎச் | 7.0 – 7.2 | 7.18 | 7.0 – 7.5 | 6.6 – 6.8 |  |
| புரதம் g/100g | 1.5 – 1.8 | 1.5 – 2.8 | 0.9 – 1.7 | 3.1 – 3.8 |  |
| கொழுப்பு g/100g | 0.3 – 1.8 | 0.5 – 2.0 | 3.5 – 4.0 | 3.5 – 3.9 |  |
| லாக்டோசு g/100g | 5.8 – 7.4 | 5.8 – 7.0 | 6.3 – 7.0 | 4.4 – 4.9 |  |
| மொத்த திடப்பொருள்கள் (TS) g/100 g | 8.8-11.7 | 9.3-11.6 | 11.7-12.9 | 12.5-13.0 |  |
| கேசீன் நைட்ரஜன் (CN) g/100 g | 0.64-1.03 | 0.94-1.2 | 0.32-0.42 | 2.46-2.80 |  |
| மோர் புரதம் g/100 g | 0.49-0.80 | 0.74-0.91 | 0.68-0.83 | 0.55-0.70 |  |
| என்பிஎன் g/100 g | 0.18-0.41 | 0.17-0.35 | 0.26-0.32 | 0.1-0.19 |  |
| கேசீன் நைட்ரஜன் (CN) % | 47.28 | 50 | 26.06 | 77.23 |  |
| மோர் புரதம் % | 36.96 | 38.79 | 53.52 | 17.54 |  |
| என்பிஎன் % | 15.76 | 11.21 | 20.42 | 5.23 | } |
</>  

## வகைகள்
- பச்சை கழுதைப் பால்
- நீண்ட பதனிடப்பட்ட அல்லது உடனடி பதனிடப்பட்ட கழுதைப் பால்(HTST)
# புரோபோ பர்கிட்டி


**ப்ரோபோத் பர்கிதி** என்பவர் இந்திய சோசலிஸ்ட் யூனிட்டி மையம் (கம்யூனிஸ்ட்) (SUCI (C)) கட்சியைச் சேர்ந்த இந்திய அரசியல்வாதி ஆவார். முப்பது ஆண்டுகளுக்கு மேலாக மேற்கு வங்க சட்டமன்றத்தில் குல்தாலி தொகுதியில் இருந்து அவர் சட்டமன்ற உறுப்பினராகத் தேர்ந்தெடுக்கப்பட்டார்.  

1971 ஆம் ஆண்டு மேற்கு வங்க சட்டமன்ற தேர்தலுக்கு முன்னர் புர்கித் கடத்தப்பட்டார்.  

1985 ஆம் ஆண்டு மோதல் ஏற்பட்டபோது இரண்டு இந்திய தேசிய காங்கிரஸ் ஆதரவாளர்கள் கொல்லப்பட்டதற்காக, பர்ர்கைட் மற்றும் பிறருக்கு எதிராக 1996 ம் ஆண்டு வழக்கு நீதிமன்றத்தில் வழக்கு போடப்பட்டது. 1997 நவம்பர் 12 இல், ஆலிபூர் அமர்வு நீதிமன்றம், விசாரணையை நடத்தியது, ஆறு நபர்களைக் குற்றவாளி மற்றும் புர்க்கித் உட்பட 32 பேரை விடுவித்தது.   பின்னர் மேல்முறையீடானது உயர் நீதிமன்றத்தில் மாநில அரசால் தாக்கல் செய்யப்பட்டது, இதில் 2005 ஆம் ஆண்டு புர்கிட் மற்றும் 6 பேருக்கு கொலைக்கான ஆயுள் தண்டனை வழங்கப்பட்டது. இந்திய சோசலிஸ்ட் யூனிட்டி மையமானது இதை ஒரு பொய் வழக்கு என்றும், இந்த நீதிமன்ற தீர்ப்பானது இந்திய கம்யூனிஸ்ட் கட்சி (மார்க்சிஸ்ட்) (சிபிஐ (எம்)) ஆகியவற்றின் சதித்திட்டத்தால் வழங்கப்பட்டது என்று கூறியது. 27 பிப்ரவரி 2007 அன்று இந்திய உச்ச நீதிமன்றம் கல்கத்தா உயர்நீதிமன்றத்தின் பெஞ்ச் வழங்கிய தீர்ப்புக்கு எதிராக பிரபாகு புர்கேட் தாக்கல் செய்த மேல்முறையீட்டை தள்ளுபடி செய்தது.
# பிசப் அக்னிசுவாமி கல்லூரி



பிசப் அக்னிசுவாமி கல்வியியல் கல்லூரி தென்னிந்தியாவிலுள்ள தமிழ்நாட்டில் கன்னியாகுமரி மாவட்டத்தில் உள்ள முட்டம் என்ற ஊரில் அமைந்துள்ளது. இது கோட்டாறு ரோமன் கத்தோலிக்க மறை மாவட்டத்தின் ஆயரால் நிர்வகிக்கப்பட்டு சென்னை தமிழ்நாடு ஆசிரியர்கள் கல்வியியல் பல்கலைக்கழகத்துடன் இணைக்கப்பட்டுள்ளது. இக்கல்லூரியின் குறிக்கோள் எழுவோம்! ஒளிவீசுவோம்!  

2007-ம் ஆண்டில் ஆண்டொன்றுக்கு 100 மாணவர்கள் சேர்க்கைக்கு இந்திய தேசிய ஆசிரியர் கல்வியியல் கழகத்தால் அங்கீகரிக்கப்பட்டது.
# ஹரிகே சதுப்புநிலம்


**ஹரிகே சதுப்புநிலம்** (Harike Wetland) அதன் ஆழமான பகுதியான ஹரிகே ஏரியுடன், வட இந்தியாவின் மிகப்பெரிய சதுப்புநிலமாகும். "ஹரி-கே-பட்டன்" என்றும் அழைக்கப்படும் இது இந்தியாவின் இரண்டாவது பெரிய பறவைகள் புகலிடமாகும். இந்தச் சதுப்புநிலம் இந்தியாவின் பஞ்சாப் மாநிலத்தின் தர்ன் தாரன் சாஹிப் மற்றும் பெரோஸ்பூர் மாவட்டங்களின் எல்லையில் அமைந்துள்ளது.  

சதுப்புநிலமும் ஏரியும் 1953 ஆம் ஆண்டில் சத்லஜ் ஆற்றின் குறுக்கே, தேக்க வேலைப்பாடுகளைக் கட்டியதன் மூலம் உருவாக்கப்பட்டன. பஞ்சாபிலுள்ள சிற்றூரான ஹரிகவுக்குத் தெற்கே பியாஸ் மற்றும் சத்லஜ் ஆறுகள் சேரும் இடத்தினடியில் இந்த தேக்கக் கட்டங்கள் அமைந்துள்ளன. இந்தச் சதுப்புநிலத்தின் நீர்ப்பிடிப்புப் பகுதிகளில் நீரியல் சமநிலையைப் பராமரிப்பதில் முதன்மைப் பங்கு வகிக்கும் சதுப்புநிலத்தின் வளமான உயிரியற் பல்வகைமையையும், உலகளாவிய அச்சுறுத்தலுக்கு உள்ளான பல இனங்களை உள்ளடக்கிய புலம்பெயர் நீர்ப்பறவைகளின் பரவலான அடர்த்தியையும் கொணடுள்ளது. இது பரத்பூருக்கு அருகிலுள்ள கேவலாதேவ் தேசியப் பூங்காவிற்கு அடுத்தபடியாக இருப்பதாக அறியப்படுகிறது. இவற்றின் அடிப்படையில் ராம்சர் உடன்படிக்கையின் 1990-ம் ஆண்டில் சுற்றுச்சூழல் அமைப்பின் வளங்காப்பு, வளர்ச்சி மற்றும் பாதுகாப்பிற்காக இந்தியாவில் உள்ள ராமசார் தளங்களில் ஒன்றாக அங்கீகரிக்கப்பட்டது.  

பலவகைப்பட்ட பறவை, ஆமை, பாம்பு, நீர்நில வாழ்வன, மீன் முதுகெலும்பிலி இனங்களைக் கொண்ட இந்தச் சதுப்புநிலத்தின் உயிரியற் பல்வகைமை தனித்தன்மை வாய்ந்ததாக அறியப்படுகிறது.
# காகித மடிப்பு கணிதம்

காகித மடிப்பு அல்லது ஒரிகாமி கலை கணிசமாக கணித ஆய்விற்கு உதவுகிறது. பிளாட் மாதிரி கணித உண்மைகளை சேதப்படுத்தாமல் கண்டறிய உதவுகிறது. கணித சமன்பாடுகளைத் தீர்க்க காகிதமடிப்புகளின் பயன்பாடு அதிகம் ஆகும்.  

## வரலாறு
1893 -ஆம் ஆண்டு இந்திய கணிதமேதை டி. சுந்தரராவ் என்பவர் "காகித மடிப்புகளில் உள்ள வடிவியல் உடற்பயிற்சிகள்" என்ற புத்தகத்தை வெளியிட்டார். இது காகிதவியல் மடிப்புகளின் ஆதாரங்களை நிருபிக்க காகிதங்கள் எவ்வாறு பயன்படுத்தப்படுகிறது என்பதை விளக்கின. காகித மடிப்பு கின்டர்கார்ட்டின் பள்ளியில் ஒரிகாமி என்ற பெயரில் ஈர்க்கப்படுகிறது. இந்த புத்தகத்தில் கோணங்களைப் பற்றியும், தோராயமாக முக்கோணத்தைப் பற்றியும் கூறப்பட்டுள்ளது. 1936-ஆம் ஆண்டில் மார்கரிட்டா பி .பெலொச், "பெலொச் மடங்கு" பற்றி காகித மடிப்பில் கூறியுள்ளர். ஓரிகாமி பயன்படுத்தி பொதுவான கன சமன்பாடு தீர்க்கப்பட்டது. 1949-ஆம் ஆண்டில் ஆர். சி. யேட்ஸ் "வடிவியல் முறைகள்" என்ற புத்தகத்தை வெளியிட்டார். 1989-ஆம் ஆண்டில் இத்தாலி, பெராராவில் ஓரிகாமி அறிவியல் மற்றும் தொழில்நுட்பத்தின் (இப்போது ஓரிகாமி சர்வதேச அறிவியல் மாநாடு என அழைக்கப்படும்) முதல் சர்வதேசம் கூட்டம் நடைபெற்றது.
# எய்லி ஓவன்சின் கொலை

**எய்லி ஓவன்சு** (2003 ஆகத்து 18 - 2014 பெப்ரவரி 18) என்பவர் மிசௌரி மாகாணத்தின் சுபிரிங்ஃபீல்ட் பகுதியைச் சேர்ந்த 10 வயது சிறுமி ஆவார். இவர் 2014 பெப்ரவரி 18 அன்று பலவந்தமாக கடத்தப்பட்டு, பாலியல் வன்கொடுமைக்கு ஆளாக்கி, கொலை செய்யப்பட்டார். இந்தக்  கொலை தேசிய அளவில் கவனத்தை ஈர்த்து, விவாதிக்கப்பட்டது. 2014 பெப்ரவரி 23 அன்று ஹெயிலுக்கு ஆயிரக்கணக்கான மக்கள் மெழுகுவர்த்தி ஏந்தி அஞ்சலி நிகழ்த்தினர். பிற்பாடு அண்டையில் உள்ள பூங்கா எய்லி விளையாட்டு மைதானம் என பெயரிடப்பட்டது.  

2014 பெப்ரவரி 18 அன்று சுமார் 5:00 மணியளவில், தன் வீட்டிலிருந்து ஒரு நண்பனின் வீட்டுக்கு நடந்து சென்றபோது, ஒரு சரக்குந்து ஓட்டுக்கொண்டு வந்த நபர் எய்லியை வழிகேட்ட அழைத்தார். அவனுக்கு வழியைக்கூற சரக்குந்துக்கு அருகில் சென்ற அவளை இழுத்து, தனது லாரிக்குள் வீசி எறிந்தான். இதை நேரில் கண்ட சாட்சி இருந்தது.  

க்ரெய்க் மைக்கேல் உட் என்பவர் சந்தேகத்தின் பேரில் கைது செய்யப்பட்டு, விசாரணை 2017-ல் தொடங்க உள்ளது. வழக்கறிஞர்கள் பாதிக்கப்பட்ட குடும்பத்தின் விருப்பத்திற்கு எதிராக, குற்றவளிக்கு மரண தண்டனை பெற்றுத்தர உத்தேசித்துள்ளனர்.
# ஆண்ட்ரூ ரோப்

ஆண்ட்ரூ ராப் (செப்டம்பர் 27, 1986 ஆம் ஆண்டு பிறந்தார்), மேலும் அவரது பெயர் good2cu, மிச்சிகனிலுள்ள ஒகெமோஸில் இருந்து அமெரிக்க தொழில்முறை போக்கர் வீரர் ஆவார், இவர் நேரடி மற்றும் ஆன்லைன் உயர் பங்குகளை ரொக்க ஆட்டங்களில் நிபுணத்துவம் பெற்றவர். ராப் வெற்றி கண்டறிவதற்கு முன்னர் பல தடவை உடைந்துபோனதாக ஒப்புக்கொள்கிறார். 21 வயதில், அவர் போக்கரில் ஒரு தொழிலை தொடர லாஸ் வேகாஸ் சென்றார்.  

ராப் மற்றும் பில் இவே ஆகியோருக்கு உயர்கல்வி வீரர்களுக்கு வேய் செங் "பால்" ஃபூவா மற்றும் அவரது 22 வயது மகன் வே கிட் "டாரன்".  

.ரொபல் ரொக்க விளையாட்டுகளில் கவனம் செலுத்துகிறது, ஆனால் நேரடி உயர் ரோலர் போட்டிகளில் வெற்றியைக் கொண்டுள்ளது. 2013 இல், அவர் $ 1,055,699 $ 100,000 சவால் ஆசிய மில்லியன்களை வென்றார். 2015 ஆம் ஆண்டு வரை, அவரது மொத்த நேரடி போட்டியில் வெற்றி 4,300,000 டாலர்கள்
# பனி மனிதன் (கவிதை)

**பனி மனிதன்** (*The Snow Man*) என்ற கவிதை வாலசு இசுட்டீவன்சு என்பவரால் *ஆர்மோனியம்* என்ற கவிதைப் புத்தகத்தில் 1921 அக்டோபரில் வெளியிடப்பட்டது. இது ஐந்து பகுதிகளைக் கொண்டது. 15 வரிகளை உள்ளடக்கியது.  

## கவிதை
இசுட்டீவன்சின் நண்பர் ஜார்ஜ் சந்தயானா என்பவரிடம் இருந்து பெறபட்ட இயற்கை இயல்பற்ற தன்மையின் வெளிப்பாடு இந்தக் கவிதையில் வெளிப்படுகிறது. சந்தயானா என்பவர் உடல் உள மெய்யியலாளர். இந்தக் கவிதை இசுட்டீவன்சின் பார்வையின் குளிர்காலக் காட்சியினை துயரத்தோடு ஒப்பிட்டு பார்க்கிறார். இசுட்டீவன்சு உலகின் பார்வையை ஒரு வித்தியாசமான பார்வையிலிருந்து பார்க்கிறார். குளிர்காலத்தை நினைத்து பார்க்கும்போது, ஒரு கடுமையான புயலைப் பற்றி யோசிக்கலாம். பனிக்காலம் மற்றும் பற்றி யோசிக்கலாம். பனிக்காலம் மற்றும் பனிக்கட்டி தொந்தரவாக இருக்கலாம். ஸ்டீவன்ஸ் மக்கள் வேறுவிதமாக பார்க்க வேண்டும் என்று எண்ணுகிறார். பனிக்காலத்தை மக்கள் நேர்மறையாக அழகாக பார்க்க வேண்டும்.  

ஸ்டீவன்சன் கற்பனைக்கும் உண்மைக்கும் இடையேயான வித்தியாசத்தை உருவாக்கியுள்ளார். நமது பார்வையில் மனிதர்களுக்கிடையில் எந்தவொரு தனித்துவமும் இல்லை. அவை எல்லாம் சம்மாக இருப்பினும் சம்மானவை அல்ல என்று கவிதையில் கூறுகிறார்.  

## மேற்கோள்
- Serio, John. "Introduction". 2007: Cambridge Companion to Wallace Stevens.
- Stevens. H. Letters of Wallace Stevens. 1966: University of California Press.
- Leggett, B.J. Early Stevens: The Nietzschean Intertext. 1992: Duke University Press.
- Stevens, Wallace. The Necessary Angel: Essays on Reality and the Imagination. 1942: Vintage.
- Peisner, Jeremy. The Snow Man. Harrisburg: 2013. Print.
# பாப்பம்பாடி


**பாப்பம்பாடி** (*Pappambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636905. இது பாப்பம்பாடி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், பாப்பிரெட்டிப்பட்டியில் இருந்து 10 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 320 மீட்டர் உயரத்தில் இருக்கிறது. இவ்வூரின் அமைவிடம் 11°57'16.6"N 78°26'21.3"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 510 குடும்பங்களும் 1965 மக்களும் வாழ்கின்றனா். இதில் 1009 ஆண்கள் 956 பெண்கள் ஆவா். இங்கு அரசின் ஊராட்சி ஒன்றிய நடுநிலைப்பள்ளி உள்ளது.  

## மேற்கோள்
# அரசு மேல்நிலைப் பள்ளி, கள்ளிக்குடி

**கள்ளிக்குடி அரசு மேல்நிலைப்பள்ளி** (*Kallikudi Higher Secondary School*) இந்தியாவின் தமிழ்நாடு மாநிலம் மதுரையிலுள்ள கள்ளிக்குடி கிராமத்தில் அமைந்துள்ளது.  

1953 ஆம் ஆண்டு சூன் மாதம் 20 ஆம் தேதியன்று ஒரு ஆரம்பப் பள்ளியாகத் தொடங்கப்பட்டது. உசிலம்பட்டி கல்வி மாவட்டத்தைச் சேர்ந்த இப்பள்ளி 01.07.1978 ஆம் ஆண்டு ஒரு மேல்நிலைப்பள்ளியாக தரம் உயர்த்தப்பட்டது. பள்ளியின் பரப்பளவு 1.92 ஏக்கர்களாகவும், விளையாட்டு மைதானம் 5 ஏக்கர்களாகவும் உள்ளது. 6 முதல் 12 ஆம் வகுப்பு வரையிலான இருபால் மாணவர்களுக்கும் இங்கு கல்வி கற்பிக்கப்படுகிறது. தற்போது பள்ளியில் 31 ஆசிரியர்களும் 500 எண்ணிக்கைக்கும் மேற்பட்ட மாணவர்களும் உள்ளனர். பள்ளி தொடங்கிய காலத்திலிருந்து இதுவரை 30 தலைமையாசிரியர்கள் இங்கு பணியாற்றி உள்ளனர். கற்பித்தலுக்காக ஆறு வகுப்பறைகளும் இதர பணிகளுக்காக இரண்டு அறைகளும் பள்ளியில் உள்ளன.  

பள்ளியில் படிக்கும் மாணவர்களுக்கு விழிப்புணர்வூட்டும் பல்வேறு நிகழ்ச்சிகள் அடிக்கடி நடத்தப்படுகிறது.
# அளேகோட்டா


**அளேகோட்டா** அல்லது **ஹலேகோட்டா** (Halekotta) என்பது இந்தியாவில், தமிழ்நாட்டில், கிருஷ்ணகிரி மாவட்டத்தில், ஒசூர் வட்டத்தில் அமைந்துள்ள ஒரு சிறிய கிராமம் ஆகும்.  

## மக்கள் வகைப்பாடு
பீர்ஜேப்பள்ளி ஊராட்சிக்கு உட்பட்ட இந்த ஊரானது ஒசூரில் இருந்து 18 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 36 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி  
இந்த ஊரில் மொத்தம் 707 வீடுகள் உள்ளன. மொத்த மக்கள் தொகை 2,990 இதில் ஆண்கள் 1535. பெண்கள் 1455 ஆவர். குழந்தைகள் எண்ணிக்கை 301 ஆகும்.
# எஸ். நூர் முகமது



**செ. நூர் முகம்மது** (*S. Noor Mohammad*) என்பவர் இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். இவர் 1989ஆம் ஆண்டு கன்னியாகுமரி மாவட்டம், பத்மநாபபுரம் சட்டமன்றத் தொகுதியில் இந்தியப் பொதுவுடமைக் கட்சியின் (மார்க்சிஸ்ட்) வேட்பாளராக போட்டியிட்டு தமிழ்நாடு சட்டசபைக்கு உறுப்பினராகத் தேர்ந்தெடுக்கப்பட்டார்.  

## மேற்காேள்கள்
# லிப்பா ஆல்பா (உணிமுள்)


**லிப்பா ஆல்பா** என்பது வெர்பேசியே குடும்பத்தையைச் சேர்ந்த உணிமுள் வகையைச் சேர்ந்த பூக்கும் புதர்த்தாவரம ஆகும். இது இதன் பிறப்பிடம் அமெரிக்காவின் தெற்கு டெக்சஸ், மெக்ஸிக்கோ, கரீபியன், மத்திய அமெரிக்கா, தென் அமெரிக்கா பகுதிகள் ஆகும். இந்த இனங்கள் ஆஸ்திரேலியாவிலும் இந்தியாவிலும் உள்ளன, அங்கு இது மனிதர்களால் கொண்டு செல்லப்பட்டு அறிமுகம் ஆனது ஆகும். இந்த தாவரம் 1.5 மீ (4.9 அடி) உயரம்வரை வளரக்கூடிய, பல கிளைகளுடன் கூடிய புதர் ஆகும். இதன் பூக்கள் இளஞ்சிவப்பு, அல்லது வெளிர் நீல ஊதா ஆகிய நிறங்கள் கொண்டவை. மலர்கள் 2 செ.மீ. (0.79 அங்குலம்) நீளமுள்ளதாக இருக்கும். தமிழ்நாட்டின் பலபகுதிகளிளும் காணப்படுகிறது. பல கிளைகளை கொண்டு ரோஜா செடி முள் போலகீழ்நோக்கிய முள் கொண்டது.
# மெத்தடோன்


**மெத்தடோன்** (*Methadone*) என்பது ஒரு வலி நிவாரணி ஆகும்.இது டோலோபைன் என்ற பெயரில் விற்பனை செய்யப்படுகிறது.இது ஒரு போதை மருந்தாகவும் பயன்படுத்தப்படுகிறது. ஓபியோடைட் வலி மற்றும் பராமரிப்பு சிகிச்சையாகவும் அல்லது ஓபியோடைட்டால் மெலிந்தவர்களுக்கு உதவுவதற்காகவும் பயன்படுத்தப்பட்டது. மெத்தடோனைப் பயன்படுத்தி உடலில் உள்ள நச்சுத்தன்மையை ஒரு மாதத்திற்கும் குறைவாகவோ அல்லது ஆறு மாதங்கள் வரை படிப்படியாகவோ நீக்க முடியும். ஒற்றை டோஸ் விரைவான விளைவைக் கொண்டிருக்கும்போது, அதிகபட்சமாக ஐந்து நாட்களுக்கு பயன்படுத்தலாம். ஒரு ஒற்றை டோஸானது சாதாரண கல்லீரல் செயல்பாடு கொண்ட மக்களின் நீண்ட கால பயன்பாட்டிற்கு பின்னர் ஆறு மணி நேரம் கடந்த பிறகே விளைவுகளை ஏற்படுத்தும். மெத்தடோன் வழக்கமாக வாய்மூலம் எடுத்துக்கொள்ளப்படுகிறது சிலசமயங்களில் தசை அல்லது நரம்பு ஊசி மூலம் எடுத்துக்கொள்ளப்படுகிறது.  

மெத்தடோனின் பக்க விளைவுகள் பிற ஓபியாய்டுகளின்பக்க விளைவுகளை ஒத்தவை. பொதுவாக இவை மயக்கம், தூக்கம், வாந்தி, வியர்வை. கடுமையான அபாயங்கள், ஓபியோய்ட் முறையற்ற பயன்பாடு மற்றும் சுவாசப்பிரச்சினைகளை உள்ளடக்கியது. அசாதாரண இதய துடிப்புகளும் ஏற்படலாம். 2011 இல் அமெரிக்காவில் மெத்தடோன் நச்சு சம்பந்தப்பட்ட இறப்பு எண்ணிக்கை 4,418 ஆகும், இது ஓபியோடைட் நச்சுத்தன்மையிலிருந்து மொத்த இறப்புகளில் 26% ஆகும்.மெத்தடோன் பயன்பாட்டினால் அதிக அளவிலான அபாயங்கள் உள்ளன. மெத்தடோன் இரசாயனத் தொகுப்பினால் தயாரிக்கப்படுகிறது மற்றும் ஓபியோட் பெற்றுக்கொள்ளும் தன்மையாக செயல்படுகிறது. மெத்தடோன் 1937 முதல் 1939 வரை ஜெர்மனியில் குஸ்டாவ் எர்ஹார்ட் மற்றும் மேக்ஸ் பாக்முஹல் ஆகியோரால் உருவாக்கப்பட்டது. இது 1947 இல் அமெரிக்காவில் பயன்படுத்தப்பட்டது. மெத்தடோன் உலக சுகாதார அமைப்பின் அத்தியாவசிய மருந்துகளின் பட்டியலில் உள்ளது,இது ஆரோக்கியமான முறையிலான மிகவும் பயனுள்ள மற்றும் பாதுகாப்பான மருந்தாகும். 2013 ஆம் ஆண்டில் உலகளவில் 41,400 கிலோகிராம் உற்பத்தி செய்யப்பட்டது. இது மற்ற போதை மருந்துகளை போலவே செயல்படுகிறது. இது அமெரிக்காவில் எளிய விலையில் கிடைக்கக்கூடிய மருந்தாகும்.
# சாம்பார் உப்பு ஏரி



**சாம்பார் உப்பு ஏரி** *(Sambhar Salt Lake)* என்பது இந்தியாவின் மிகப் பெரிய உள்நாட்டு உப்பு ஏரியாகும். இது இந்திய இராசத்தன் மாநில ஜெய்ப்புர் மாவட்டத்தில் சாம்பர் ஏரி நகரியத்தில் உள்ளது. இது ஜெய்ப்பூரில் இருந்து தென்மேற்காக 80 கி.மீ. தொலைவிலும் இராசத்தன் மாநில அஜ்மீர் நகரில் இருந்து வட கிழக்காக 64 கி.மீ. தொலைவிலும் அமைந்துள்ளது. I இதுவரலாற்றுச் சிறப்பு வாய்ந்த சாம்பார் ஏரி நகரியத்தைச் சுற்றி அமைகிறது.  

## புவிப்பரப்பியல்

இந்த ஏரி, மந்தா, உரூபன்கார், காரி, கந்தேலா, மேதா, சமூத் ஆகிய ஆறு ஆறுகளில் இருந்து தன்ணீரைப் பெறுகிறது. இதன் நீர்ப்பிடிப்புப் பரப்பு700 ச.கி.மீ. ஆகும். இது கங்கை ஆற்றின் கரையோரப் பகுதியின் பகுதியாக இல்லை, புவியியலாக ஒரு தனி நிலப்பகுதியாக அமைகிறது. [1] இந்த ஏரி உண்மையில் ஒரு அகல்விரிவான உப்புச் சதுப்புநிலம் ஆகும், வறண்ட பருவத்தில் சுமார் 60 செமீ (24 அங்குலம்) முதல் மழைக்காலத்திற்குப் பிறகு சுமார் 3 மீ(10 அடி) வரை நீரின் ஆழம் மாறுகிறது. இது பருவத்தைப் பொறுத்து 190 முதல் 230 சதுர கிலோமீட்டர் பரப்பளவை கொண்டுள்ளது. இது 3 கி.மீ. முதல் 11 கி.மீ. வரை மாறும் அகலமும் 35.5 கி.மீ. நீளமும் கொண்ட நீள்வட்ட வடிவ ஏரி ஆகும். இது நாகவுர், ஜெய்ப்பூர் மாவட்டங்களில் அமைந்துள்ளது, இது அஜ்மீர் மாவட்டத்தை எல்லையாக கொண்டுள்ளது. ஏரி சுற்றளவு 96 கி.மீபிது ஆராவலி மலைத்தொடரால் சூழப்பட்டுள்ளது.  

சாம்பார் ஏரிப் படுகை 5.1 கி.மீ. நீளமான மணற்பாறை மூலம் பிரிக்கப்பட்டுள்ளது. உப்பு நீர் ஒரு குறிப்பிட்ட செறிவு அடைந்தவுடன், மேற்குத் திசையில் அணைக் கதவுகளை உயர்த்துவதன் மூலம் கிழக்குப் பகுதியிலிருந்து விடுவிக்கப்படும். அணைக்கு கிழக்கே உப்பளங்கள்(உப்புநீர்ப் பாசனக் குளங்கள்) உள்ளன, அதில் உப்பு ஆயிரம் ஆண்டுகளாக தேக்கித் திரட்டப்படுகிறது. இந்தக் கிழக்கு பகுதி 80 ச.கி.மீ. பரப்புள்ளதாகும். உப்பு நீர்த்தேக்கங்கள், கால்வாய்கள், உப்பு மேடுகள்ஆகியன குறுகிய முகடுகளால் பிரிக்கப்படுகின்றன. அணைக்கு கிழக்கே சாம்பார் ஏரி நகரத்திலிருந்து உப்புச் செயல்பாடுகளுக்கு பிரித்தானிய அரசு (இந்தியாவின் விடுதலைக்கு முன்னால்) ஒரு தொடருந்துத் தடத்தை அமைத்தது.  

அருகிலுள்ள விமான நிலையம் சங்கானர்; அருகிலுள்ள தொடருந்து நிலையம் சாம்பார் ஆகும். மந்தா, உரூபன்கர், கந்தேலா, காரி, மேதா, சமூதளாகிய ஆறுகளில் இருந்து நீரோடைகள் இந்த ஏரிக்குள் பாய்கின்றன. மந்தாவும் உரூபன்கரும் முதன்மையான நீரோடைகளாகும். மந்தா தெற்கு வடக்காகப் பாய்கிறது; உரூபன்கர் வடகிழக்காகப் பாய்கிறது.  

கோடைகாலத்தில் வெப்பநிலை 40 செ வெப்பநிலைக்கு உயரும்; குளிர்காலத்தில் 11 செ வெப்பநிலைக்குத் தாழும்.
# கரிசாக்கு ஒண்முகிற்படலம்


**கரிசாக்கு ஒண்முகிற்படலங்கள்** (coal sack nebulae) என்பவை இயற்கை ஒளி பெற்றவை அல்ல. அருகில் உள்ள விண்மீன்களின் ஒளியால் அவை ஒளி பெறுகின்றன. பால்வழியில், விண்மீன்கள் மிகமிகக் குறைவாக உள்ள திட்டுகளும், விண்மீன்களே இல்லாத திட்டுகளும், இருண்ட முகில்படிவங்களாகத் தோற்றமளிக்கின்றன. இவற்றை இருண்ட ஒண்முகிற்படலங்கள் (dark nabulae) எனக் குறிப்பிடுகின்றனர். இவ்வகையைச் சார்ந்த கரிசாக்கு ஒண்முகிற்படலம் இயல்பான கண்ணாலேயே பார்க்கக்கூடியது. பெரிய கருந்திட்டுப் போல், தென்சிலுவை விண்மீன் குழுவுக்கு அருகில் 4 டிகிரி கோண விட்டத்தில் அமைந்துள்ளது.
# ஹென்றி பியர்ரம்பொன்ட் (தூதர்)

மரியாதைக்குரிய ஹென்றி மனுவேர்ஸ் பியர்ரபோண்ட் (18 மார்ச் 1780 - 10 நவம்பர் 1851) ஒரு ஆங்கில தூதர் ஆவார். 1804 முதல் 1807 வரையான காலப்பகுதியில் ஸ்வீடனின் நீதிமன்றத்தில் அவர் தூதராக பணியாற்றினார்.  

## பின்னணி
ரிச்செண்ட், சர்ரேயின் வில்லியம் மில்ஸின் மகள் அன்னால் சார்லஸ் பியர்ரம்போண்டின் மூன்றாவது மகனான பியர்ரபோன் ஆவார். ஈவ்லின் பிரெர்பொன்ட் மற்றும் சார்லஸ் பியர்ரபோன்ட், 2 வது ஏர்ல் மனார்வர்கள், அவரது மூத்த சகோதரர்கள்.  

## இராஜதந்திர வாழ்க்கை
1804 ஆம் ஆண்டு முதல் 1807 வரை ஸ்வீடனின் நீதிமன்றத்தில் பியர்ரபோன் தூதராக நியமிக்கப்பட்டார். 1807 இல் அவர் பிரைவேட் கவுன்சில் பதவியேற்றார்.  

## குடும்பம்
1818 இல் ஹென்றி செசில், எக்ஸிடெர் 1 வது மார்கஸ் மகள் லேடி சோபியா செசில் திருமணம் செய்துகொண்டார். அவர்கள் வில்ட்ஷயர், கன்ஹோல்ட் பூங்காவில் வாழ்ந்தனர். அவர்களுடைய மகள் ஆகஸ்டா சோபியா அன்னே பியர்ரபோன் மேஜர் ஜெனரல் லார்ட் சார்லஸ் வெலெஸ்லிலை மணந்தார். அவளால், ஹென்றி வெலெஸ்லேயின் தாய்வழி தாத்தா, வெலிங்டன் 3 வது டூக் மற்றும் ஆர்தர் வெல்லஸ்லி, வெலிங்டன் 4 வது டியூக் ஆகியோரின் தாய் தாத்தா. 1823 ஆம் ஆண்டில் லேடி சோபியா இறந்துவிட்டார். 71 வயதான நவம்பர் 1851 இல் பியர்ரெபோன் இறந்தார். அவரது நினைவாக செயிண்ட் எட்மண்ட் தேவாலயத்தில் ஹோல்ம் பியர்ரபோன் நினைவு உள்ளது.
# உள் அரங்கு விளையாட்டுகள்

**உள் அரங்கு விளையாட்டுகள்** (*Indoor games and sports*) என்பவை பொதுவாக வீட்டிலோ நன்கு பாதுகாக்கப்பட்ட கட்டிடத்திலோ உடற்பயிற்சிக் கூடங்களிலோ நீச்சலரங்கிலோ கூரையிடப்பட்ட விளையாட்டரங்கத்திலோ பல்வேறு வகைகளில் கட்டமைக்கப்பட்ட ஆட்டங்களும் போட்டி உடற்பயிற்சிகளும் விளையாட்டுகளும் ஆகும்.  

## சீட்டு ஆட்டங்கள்
- சீட்டாட்டம்
## நிகழ்பட ஆட்டங்கள்
- நிகழ்பட ஆட்டம்
## பலகை விளையாட்டுகள்
- சதுரங்கம்
- கேரம்
- பல்லாங்குழி
- தாயக்கட்டம்
## மேசை விளையாட்டுக்கள்
- மேசைப்பந்தாட்டம்
- மேடைக் கோற்பந்தாட்டம்
## அரங்க விளையாட்டுக்கள்
- கராத்தே
- குத்துச் சண்டை
- ஜிம்னாஸ்டிக்
- நீந்துதல்
- இறகுப்பந்து
- கூடைப்பந்து
- பூப்பந்து
# அறிவுணரிய நடத்தையியல்


## அறிவுணரிய நடத்தையியல்
அறிவுணரிய நடத்தையியல் என்பது நடத்தையியலின் ஒரு பிரிவாகும்.இப்பிரிவு விலங்குகளின் நனவு விழிப்புணர்வு மற்றும் உள்ளுணர்வின் நடத்தை மீதான தாக்கத்தை பற்றிய விலங்கியலின் பிரிவாகும்.அமெரிக்காவை சேர்ந்த டொனால்டு கிரி்ப்பின் என்ற விலங்கியல் பேராசிரியரால் இத்தகைய ஆய்வுகள் முதன்முதலில் மேற்கொள்ளப்பட்டன.நடத்தையியலும் அறிவுணரியலும் கலந்த அறிவியலின் இப்பிரிவானது பெரும்பாலும் விலங்குகளை அவற்றின் இயற்கை சூழலில் ஆய்வு செய்து பரிணாமம் தகவமைப்பு துாண்டல் குறிப்பிட்ட சிற்றினங்களுக்கே உரிய நடத்தை தொகுதி ஆகியவற்றை அறிய முற்படுகிறது.நடத்தையியலில் மனித நடத்தையும் ஆராயப்படுகிறது.விலங்குகளின் உளவியல் ஆய்விற்காக அவற்றை குறிப்பிட்ட ஆய்வு அமைப்புக்குள் (செயற்கையாக) உட்படுத்தி ஆய்வுசெய்யும்போது முழுமையாக அறியமுடியுமா என்னும் கேள்விக்கு பதிலாக அறிவுணரிய நடத்தையியல்  
உள்ளது.  
=